钦定古今图书集成/明伦汇编/官常典/第065卷 > 梁王缝
## 钦定古今图书集成/明伦汇编/官常典/第065卷 > 梁王缝

按《晋书武陵威王传》：“威王晞子梁王缝，字贤明，出继
梁王翘，官至永安太仆。与父晞俱废薨，子龢嗣。太元
中复国。薨，子珍之嗣。桓元篡位，国人孔仆奉珍之奔
于寿阳。桓元败，珍之归朝廷，大将军武陵王令曰：‘梁
王珍之，理悟贞立，蒙险违难，抚义怀顺，载奔阙廷。值
寿阳扰乱，在危克固。且可通直散骑郎，累迁游击将’”
军，左卫太常。刘裕伐姚泓，请为谘议参军。裕将弱王
室，诬其罪害之。

===新宁忠敬王遵===按《晋书武陵威王传》：“威王晞子忠敬王遵，字茂远，初
袭封新宁，时年十二，受拜流涕，哀感左右。右将军桓
伊尝诣遵，遵曰：‘门何为通桓氏’？左右曰：‘伊与桓温疏
宗，相见无嫌’。遵曰：‘我闻人姓木边，便欲杀之，况诸桓
乎’！由是少称聪慧。”及晞追复封武陵王，以遵嗣。历位
散骑常侍、秘书监、太常、中领军。桓元用事，拜金紫光
禄大夫。元篡贬为彭泽侯，遣之国，行次石头，夜涛水
入淮，船破未得发。会义旗兴，复还国第。朝廷称受密
诏，使遵总摄万机。加侍中、大将军，移入东宫，内外毕
敬，迁转百官，称制书，又教称令书。安帝反正，更拜太
保，加班剑二十人。义熙四年薨，时年三十五。诏赐东
园温明秘器，朝服一具，衣一袭，钱百“万、布千匹，策赠
太傅，葬加殊礼。”子定王季度立，拜散骑侍郎。薨，子球
之立。宋兴，国除。